# Forslag til årsplaner for *Grunnbok i historie*

Historie er de lange linjer og store sammenhengenes fag. Mangfoldige små engangshendelser må ses og forstås i sin kontekst og samtidig i et større perspektiv. Under følger to ulike forslag til årsplaner: En kronologisk tilnærming og en tematisk tilnærming. Begge er i tråd med fagfornyelsens ambisjon om å styrke elevenes historiske bevissthet; altså det å forstå dyptgripende endringer og å se vår egen og andres kulturer som produkt av et kobbel av historiske, dynamiske og ofte uforutsigbare prosesser.

## Hvor dekkes kompetansemål knyttet til historieforståelse og metode?

Hvert kapittel i boka tar utgangspunkt i ett realhistorisk kompetansemål og ett kompetansemål knyttet til historisk bevissthet, perspektiver, sammenhenger, empati eller metode. Historieforståelse og metode er skrevet inn på ulikt vis i alle kapitlene i boka. Det kritiske, reflekterte og undrende blikket på fortiden ivaretas derfor uansett om man velger å jobbe med de ulike historiske emnene og prosessene etter en kronologisk eller en tematisk årsplan.

Årstimetallet for historie Vg2 er det halve av årstimetallet for Vg3. Boka er lagt opp slik at del 1–4 fortrinnsvis dekker kompetansemål etter Vg2 og er på ca. 200 sider, mens del 5–6 fortrinnsvis dekker kompetansemål etter Vg3, og er på ca. 250 sider. Det gir rom for å trekke linjer tilbake til fagstoff fra Vg2, og slik kunne jobbe med de lange linjene og store sammenhengene også om utgangspunktet er en kronologisk gjennomgang av historien. Påbyggingselevene, som totalt sett har færre timer i historiefaget enn elevene på studiespesialisering, følger en egen og avkortet læreplan. Forslag til årsplaner for påbygging ligger sist i dokumentet.

De korte kapitlene gjør det mulig å lese og arbeide med flere kapitler samtidig. Ved tematisk innfallsvinkel er det naturlig å lese mer selektivt i kapitler fra ulike perioder for å identifisere lærestoff som tar for seg samme fenomen, for eksempel styreform eller kulturmøter. Ved kronologisk tilnærming kan elevene lese og arbeide med mange eller alle kapitlene knyttet til en periode, som antikken eller middelalderen, samtidig.

Tankekartene og repetisjonsspørsmålene til hvert kapittel sikrer at elevene får repetert kunnskapsstoff, at de forstår sentrale begreper og at de får tenkt gjennom det historiske fenomenet eller prosessen kapitlet tar for seg og hvilke krefter som virker inn. Oppgavesidene på slutten av hver periode er mer omfattende og utfordrer elevenes historiske bevissthet og metodebruk. SPØKT-skjemaene bakerst i læreboka kan brukes til å skape oversikt og sammenheng i lærestoffet uansett hvilken årsplan som blir brukt.

## Årsplan for historie påbygging

Oversikten nedenfor viser hvilke kapitler i læreboka som tar for seg de ulike kompetansemålene knyttet til historieforståelse og metode i læreplanen:

|  |  |
| --- | --- |
| **Mål for opplæring er at elevene skal kunne** | **Kapittel i læreboka** |
| drøfte i hvilken grad utviklingen i ulike perioder har vært preget av brudd eller kontinuitet, og vurdere hva som gjør en hendelse i fortiden betydningsfull | 4, 5, 7, 10, 13, 15, 20, 21, 23, 30, 31, 32, 33, 47, 48, 50, 59, 66, 68 |
| reflektere over hvordan fortiden brukes i lokalmiljøet og av ulike aktører, og drøfte hensikten med denne historiebruken | 8, 13, 15, 19, 35, 38, 40, 43, 44, 54, 66 |
| reflektere over hvordan fortiden former oss som mennesker, og hvordan fortolkninger av fortiden er preget av nåtidsforståelse og forventninger til framtiden | 1, 2, 6, 8, 9, 10, 11, 12, 13, 18, 19, 22, 24, 26, 37, 39, 45, 56, 59, 61, 67, 68 |
| utforske en historisk person og diskutere hans eller hennes tenkning, handlingsrom og valg i lys av samtiden han eller hun levde i | 34, 41, 57, 60, 62 |
| utforske fortiden ved å formulere problemstillinger, finne, vurdere og bruke ulikt materiale og presentere egne slutninger | 1, 2, 3, 14, 16, 17, 25, 27, 28, 29, 36, 42, 51, 53, 55, 58, 64, 65 |
| sammenlikne ulike framstillinger av en hendelse og reflektere over at historiske framstillinger preges av opphavspersonens ståsted og kontekst | 46, 49, 52, 63 |

Forskjellen mellom læreplanen for påbygging og læreplanen for studiespesialisering er at målene knyttet til periodene fra og med antikken og til og med tidlig nye tid er redusert. I denne perioden skal elevene som tar påbygging kun konsentrere seg om samfunnsendring, legitimering av makt og muligheter for demokratisk innflytelse. Påbygging har heller ikke med målet om globalisering i vår tid.

## Kronologisk årsplan for historie påbygging

| **Uke** | **Periode** | **Kapittel** | **Undervisningstips** |
| --- | --- | --- | --- |
| **33** | Introduksjon til faget | 1 Hva er historie? | Test deg selv, side 9 |
| **34–35** | Før 500 f.Kr. | 2 Fra nærmennesker til mennesker  3 Livet som jegere og sankere  4 Jordbruksrevolusjonen  5 De første statene | Tenk gjennom, side 38 oppgave 1  Hammurapis lov, side 39  Herodot om jordbruket, side 40–41 |
| **36–37** | Ca. 500 f.Kr.–500 e.Kr. | 7 Demokratiet i polisene  8 Fra mytologiske til rasjonelle forklaringer  9 Leve republikken!  10 Romerriket i oppløsning | Test deg selv, side 49 oppgave 7,9 og 10  Demokrati, side 69  Kilder til demokrati, side 71  Et delt Europa, side 71 |
| **38–42** | Ca. 500–1500 | 11 Abrahams barn på frammarsj  12 Føydalsamfunn  13 Vikingferder og kulturmøter  15 Borgerkrigstiden  16 Magna Charta  17 Kirken blir utfordret  18 Silkeveien | Forklar begrepet føydalisme  Store spørsmål, side 143 oppgave 3  Historisk materiale, side 143  Religion, side 143  Sjelekvaler, side 145–146 |
| **43** | Ca. 1300–1500 | 19 Unionstid  20 Svartedauden  21 Bondeopprør | Oversikt, side 142: Oppgave 9  Ødegårder, side 146  Opprør, side 147 |
| **44–46** | Ca. 1500–1750 | 22 Byvekst  23 Renessansen  24 Reformasjonen  25 Møtet med de andre  26 Sukkerslaver  27 Med rett til å krige  29 Eneveldet | Forklar begrepet renessanse  Test deg selv, side 162, spørsmål 10  Misjon og Reformasjon, side 201  Byliv, side 201–202  Makt, side 204–205  Handlingsrom, side 205 |
| **47–48** | Ca. 1750–1914 | 30 Opplysning  31 Revolusjoner  32 Norge blir et demokrati | Endring i makt, side 312 |
| **49–1** | Ca. 1750–1914 | 33 Den industrielle revolusjonen  34 Ideologier som reaksjon og protest  35 Nasjonalisme  36 Fra bønder og husmenn til industri og klassesamfunn  37 Barnearbeid – fattigdom eller fellesskap? | Ideologier, side 313  Nasjonalisme, side 312  Bilder på makt, side 459  Kunnskapssamfunn, side 316 |
| **2–3** | Ca. 1750–1914 | 38 Lekmannsbevegelsen, sivilsamfunnet og ytringsfriheten  39 Også vi søker stjernene  40 Fra embetsmannsstat til folkestyre  41 Albertine i politilegens venteværelse  43 Amtmannens døtre – fra giljotinen til valglokalet | Komme til orde, side 316  Demokrati, side 317  Demokratisering, side 317 |
| **4–6** | Ca. 1750–1914 | 42 Over havet  44 Én nasjon?  45 Den nye imperialismen  46 Unionsoppløsning  47 Framskritt og bruk av naturressurser | Over havet, side 317  Test deg selv, side 279, oppgave 8  Sivilisering og rasisme, side 314  Imperialisme, side 313  Test deg selv, side 310, oppgave 4 og 9 |
| **7–9** | Ca. 1914–i dag | 48 På løpende bånd  49 Hvorfor startet den første verdenskrigen?  50 Den russiske revolusjonen | Teknologi, side 459  Fredsforhandlingene i Paris, side 455 |
| **10–12** | Ca. 1914–i dag | 51 Totalitære ideologier og propagandaens rolle  52 Den andre verdenskrigen  53 Landet uten utenrikspolitikk  54 Folkemord og forbrytelser mot menneskeheten  55 Fortellinger om krigen | Opptakten til den andre verdenskrigen, side 456  Handlingsrom i krig, side 456  Test deg selv, side 365 oppgave 9 og 10  Test deg selv, side 371 oppgave 9 |
| **13–15** | Ca. 1914–i dag | 56 Fredsslutninger og internasjonale organisasjoner  57 Den kalde krigen  58 Avkolonisering | Fredsslutninger, side 457  Den kalde krigen, side 457  Test deg selv, side 385, oppgave 10  Test deg selv, side 392, oppgave 4 og 8  Konflikter, side 457 |
| **16–19** | Ca. 1914 – i dag | 59 For likere verd og likere stilling  60 I have a dream  61 Norge møter verden i fjernsynet  63 Unge voksne blir opprørsk ungdom  64 Arkitektur som fortelling om folks liv  65 urfolk – identitet og rettigheter | Hvor utbredt er intoleranse, side 457  Demokratibølger, side 457  Sivil ulydighet, side 458  Velferdsstaten, side 458 |
| **20–21** | Ca. 1914–i dag | 62 Til månen og tilbake  66 1989: Varm vår etter kald krig  68: den digitale tidsalderen | Kontrafaktisk historie, side 458  Demokratibølger, side 457  Den kalde krigen, side 457 |
| **22–24** |  | Oppsummeringer på tvers  Repetisjon og lange linjer  Eksamensforberedelser | Skjemaer, side 464–465 |